Cas Veneranda

Cas Veneranda, tambe conoci como ex-Papiamento Restaurant of "Cas di Machi Arends", ta un edificio monumental na Oranjestad, Aruba, situa na Wilhelminastraat 7. E ta un di e casnan mas grandi na Aruba di decada 1930 construi den un estilo neobaroco di Latino America.

 Historia 
E edificio a keda construi na 1936 riba encargo di Federico Maximiliano (Machi) Arends (1901-1981), kende tabata comerciante, doño di barco y consul honorario di Spaña na Aruba. E arkitecto y constructor tabata e conocido Dada Picus, cu a bay te Cartagena (Colombia) pa haya inspiracion for di un edificio cu esposa di Machi, Maria Veneranda Laclé, tabata encanta cune y asina a bin Aruba bek pa construi e edificio cu awendia ta conoci bou di e nomber di Cas Veneranda.

Aparte di tabata un vivienda den e edificio tabatin tambe estableci e consulado di Spaña, un floresteria, e prome localidad di Masyfral y e prome luga cu a bende "super" ijscream. Na fin di añanan setenta a converti e edificio den un restaurant luhoso bou nomber di Papiamento Restaurant. thumb|left|220px|Monumento den ruina na 2013 Durante e ultimo dos aña esaki tambe a opera bou di e nomber Club Nouveau como club nocturno despues cu e restaurant sera.Prome fase di proyecto di restauracion Cas Veneranda a termina, BonDiaAruba (1 di juli 2024), pag.6A.

Despues cu e restaurant a sali di e edificio na 1990 esaki a keda bashi y na 2014 un candela grandi a destrui gran parti di e dak y e interior. Consequentemente a cera e edificio completo pa seguridad. 

Na 2023 Fundacion Fondo pa Monumento Aruba (SMFA) a cumpra e edificio di famia Arends. Despues di finalisa na 2026 restauracion den su estado autentico, financia pa a Nationaal Restauratiefonds di Hulanda (NRF) y Stichting Algemeen Pensioenfonds Aruba (APFA), esaki lo haya un funcion nobo como ofisina di DEACI cu un espacio pa restaurant/cafe na banda.

Category:Aruba
Aruba